Чрез

Председателя на Общински съвет – Русе

До

г-н Пенчо Милков

Кмет на Община Русе

**П И Т А Н Е**

На основание чл. 33, ал. 1, т.4 от Закона за местното самоуправление и местната администрация и чл. 103, ал.2 във връзка с чл.104 от Правилника за организацията и дейността на Общински съвет - Русе, неговите комисии и взаимодействието им с общинската администрация

от Стоян Христов,

общински съветник от групата на ПП ГЕРБ

в Общински съвет – Русе

**ОТНОСНО: липса на пешеходни пътеки**

**УВАЖАЕМИ ГОСПОДИН МИЛКОВ,**

Бих искал да Ви попитам по каква причина не са изградени пешеходни пътеки на натоварени места в града? Задавам по този начин въпроса си, понеже граждани ме информираха, че не веднъж са повдигали въпроса пред вашата администрация. Липсата на такива инфраструктури представлява сериозен проблем за безопасността на пешеходците и води до неудобства за гражданите. Има ли планове за решаване на този въпрос и какви са те? Благодаря Ви. Посочвам някои от местата за които трябва да се обърне внимание.

1. По улица "Майор Атанас Узунов" - на пресечката с улица "Богдан войвода", както и на пресечката с улица "Васил Петлешков". Мотиви - има голям обществен паркинг, като единия му вход/изход е именно на това място. Там има изграден и голям хранителен магазин "LIDL", на същото място е и служебния вход/изход на офиса на НАП /където работят над 250 човека. Движението по улица "Майор Узунов е натоварено и интензивно, безспорно има необходимост от изграждането на пешеходни пътеки.
2. По булевард "Фердинанд" – има необходимост от изграждането на 3 пешеходни пътеки. Мотиви - изключително натоварено движение, една от основните улици, по която минава целия поток за стария център. По улицата минават и много автобуси с чужденци от круизните кораби, както и товарни камиони и микробуси за зареждане. По целия булевард няма нито една пешеходна пътека. Предложенията са за пешеходна пътека - по посока на движение към хотел "Рига" - на пресечката с улица "Страхил Войвода". В обратната посока - към паметника на Стефан Караджа - предлагам 2 пешеходни пътеки, съответно на кръстовището с улица "Георги Сава Раковски" и на пресечката с улица "Алеко Константинов". И без това по силата на закона пешеходната пътека е продължение на тротоара или банкетите върху платното за движение. Но явно това не се знае от водачите на МПС и е нужно да има специална маркировка.

Бих желал да подчертая , че на много възлови места маркировката на съществуващите пешеходни пътеки е изтрита и почти не се вижда. (пример – кръстовището на ул.“Славянска“ до ОББ, както и всички пешеходни пътеки в района).

Втори въпрос – недоумение поражда подмазване на бордюрите по улица „Петър Берон“ от кръстовището с улица „Хан Крум“ в дясно по посока училище „Петър Берон“. Въпросът ми е следния – каква е идеята за подобно изпълнение, което два дни след полагането се рушеше?

Желая да получа писмен и устен отговор на сесията, която ще се проведе на дата 29.02.2024 г.

20.02.2024 г. С уважение: п.

/Стоян Христов/